Frumvarpið er liður í aðgerðum stjórnvalda til stuðnings lífskjarasamnings aðila vinnumarkaðarins frá því í vor og miða breytingar að því að einfalda framkvæmd samkeppnislaganna og auka skilvirkni . Í frumvarpinu er enn fremur lagt til að forstjóri Samkeppniseftirlitsins verði skipaður tímabundið til 5 ára í senn og að aðeins verði heimilt að skipa sama manninn tvisvar í embætti . Ekki nýtt baráttumál mógúlanna Gylfi gagnrýnir í færslu sinni að koma eigi að koma veg fyrir að Samkeppniseftirlitið geti þvingað fram breytingar á skipulagi fyrirtækja þegar ekkert annað virðist duga til að ná fram eðlilegri samkeppni . Auk þess sé með frumvarpinu lagt til að fella burt heimildir eftirlitsins til að skjóta úrskurðum áfrýjunarnefndar samkeppnismála til dómstóla sem Gylfi segir að gæti meðal annars að hagsmunum brotaþola . Hann segir að hugmyndir í þessu veru hafi oft verið viðraðar áður en ekki fengið brautargengi vegna harðar andstöðu . „ „ Einfalda framkvæmd samkeppnislaganna og auka skilvirkni “ hljómar einhvern veginn betur en „ Láta blauta drauma fákeppnismógúla rætast með því að draga tennurnar úr samkeppniseftirliti á Íslandi eins og frekast er unnt “ , “ skrifar Gylfi . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .